หนูอยากรู้ว่ามันจะฝั่งต่อได้ไหม เพราะเคยมีคนบอกว่าถ้าฝั่งต่อจะเป็นหมัน?
สวัสดีค่ะ หากต้องการที่จะคุมกำเนิดต่อ ก็สามารถฝังยาคุมกำเนิดต่อได้ เมื่อยาฝังเดิมหมดอายุแล้ว โดยสามารถฝังต่อเมื่อถอดยาฝังเก่าออกได้ทันที ซึ่งการป้องกันการตั้งครรภ์ก็จะเป็นไปอย่างต่อเนื่องค่ะ ทั้งนี้ ยาฝังคุมกำเนิด ไม่ได้มีผลทำให้เป็นหมันแต่อย่างใดค่ะ เพราะเมื่อยาฝังหมดอายุ หรือถอดยาฝังออก และไม่ได้คุมกำเนิดอะไรต่อ การทำงานของรังไข่และการตั้งครรภ์ก็จะกลับมาภายใน 1-3 เดือนค่ะสำหรับข้อดีของยาฝังคุมกำเนิดเช่น ช่วยลดอาการปวดประจำเดือน ช่วยลดการเกิดมาของประจำเดือน หรือช่วยลดปริมาณประจำเดือนที่มีมาก ช่วยป้องกันการหนาตัวของเยื่อบุโพรงมดลูก จึงช่วยลดความเสี่ยงต่อการเป็นมะเร็งเยื่อบุโพรงมดลูกได้ เป็นต้น